NETFLIXOVA SERIJA
Tako smo dobri u seksu.
Ali „mi“ smo rodili prije šest tjedana.
Prestaje li ta curica plakati?
Gdje je prokleta dojilja?
Moraš poraditi na seksi govoru.
Ja ću je preuzeti. Hvala.
Elizabeto.
Ignoriraj mrzovoljnog oca.
Anne je znala da nije dovoljno Henriku roditi kćer.
To nije ono što mu je obećala.
To nije ono što je trebao.
Trebao je sina, nasljednika.
U Engleskoj je bilo burno.
Bila je na rubu vjerske revolucije.
Henrik VIII. odbacio je papin autoritet
i bio je odlučan stvoriti novu, neovisnu Englesku crkvu
u kojoj će biti vrhovni poglavar.
Henrik je znao da mu je, kako bi pridobio sve,
više od svega potreban muški nasljednik.
Naravno, Henrik je isprva bio razočaran.
Osjećao je pritisak da dobije sina jer nije htio sve uprskati.
Njegov je otac imao velike planove za Tudore,
a ja sam mu obećala sina.
Boleyni održavaju riječ.
Nisu li ti već dojadile jabuke?
Lady W je rekla da nije mogla prestati jesti crve kad je bila trudna
pa se smatram sretnom.
Imaš pravo.
Ne mogu vjerovati da smo uspjeli tako brzo nakon Elizabete.
Pa trudili smo se.
Ni upola mi nije mučno kao prošli put. Kažu da to znači da je sin.
Moj astrolog je uvjeren da je ovaj put dječak.
Danas se možda nadamo da će nam dijete biti zdravo.
Anne se nadala da će dijete imati penis.
Kći nije bila dovoljna. Katarina je imala kćer, a Henrik je se riješio.
Anne je morala roditi dječaka da si osigura krunu.
Sad nam treba samo…
Bože, divan je!
Baš kao i njegov otac.
Pourquoi?
Jer svaka savršena obitelj treba psa.
Annein pas zvao se Purkoy,
što je navodno dolazilo od francuskoga „pourquoi“,
što znači „zašto“.
Jer je navodno imao znatiželjan pogled.
To je nadahnulo ime.
ŠEST MJESECI POSLIJE
Purkoy.
Sjedni.
Odustajem. Ja moram sjesti.
Tako sam umorna.
Stopala me ubijaju.
Purkoy, hvataj! Hajde!
Ne moje krunidbene cipele.
Osjećala sam se kao da mogu vladati svijetom.
Postajem nemirna, George.
Nemoj krivo shvatiti. Najvažnije je da Henriku dam sina,
ali toliko toga želim raditi osim rađanja djece.
Promijenit ćeš svijet, Anne.
Daj si vremena.
Od kraljica se tradicionalno očekivalo samo da daju nasljednike,
ali Anne je imala ambicije i planove ukorijenjene u njezinim vrijednostima.
Željela je više za svoju zemlju.
Anne je bila motivirana ostaviti vlastiti pečat kao kraljica.
Željela je pomoći ljudima.
Ona je u monarhiju uvela pojam davanja siromašnima.
Htjela je pomoći siromašnima, bolje obrazovanje,
i naravno, željela je i vjersku reformu.
Čak i najrevniji katolici
priznaju da je korupcija u samostanima izvan kontrole.
Pohlepnici posjeduju najbolju zemlju.
Ta bi zemlja trebala pripadati Kruni.
Cromwell je bio čovjek koji je dijelio reformatorske ideje
i znao je da je veliko bogatstvo
pohranjeno u engleskim samostanima.
I prepoznao je priliku da to bogatstvo prenese
u kraljeve ruke.
Možemo dobro iskoristiti taj novac.
Naši ljudi trebaju obrazovanje, pomoć kad su bolesni
i pristojan krov nad glavom.
-Narodna kraljica. -Mislim ozbiljno.
Količina novca koju su samostani nagomilali je sramotna.
Trebali bi pomagati siromašnima, a ne bogatiti se.
Stvari se trebaju promijeniti.
Anne nije bila tipična kraljica. Htjela je biti majka nasljednika,
ali i majka kraljevstva.
Htjela je da se englesko bogatstvo oduzme samostanima
i raspodjeli potrebitima.
Naišli bismo na otpor Crkve.
Da, ali tko je sad glavni?
Ti.
Moramo dobro razmisliti.
Smisliti pravu strategiju.
-Anne? -Reci…
Moj Bože, Anne.
Anne.
Beba!
Nemoguće je…
objasniti kakav je osjećaj kad izgubiš bebu.
Ta mala osoba raste u tebi.
Dio je tebe.
Kad ta mala osoba umre…
umire i dio tebe.
Henrik je bio siguran da je dječak.
Bilo mu je teško i pogledati me.
Bilo je silno teško.
Nije pomoglo ni to što je krenula glasina.
Jer ako dvor išta voli,
to je tračanje o tuđoj nesreći.
Nisam pobacila jer je beba bila deformirana.
Odakle to ljudima?
Ovo će te nasmijati. Zato što si vještica.
To je nešto novo.
Kako je Henrik?
Pomalo je distanciran. Mislim da mu je teško.
Teško je. Za oboje.
Samo sam se htjela sakriti.
Kraljice to ne mogu.
Moraš nabaciti osmijeh i vratiti se u javnost.
Ako se ne bi nasmiješila,
ljudi bi krenuli s tračevima
o tome kako je Henriku sigurno dojadila
i da će naći drugu.
Iznimno je stresno za ženu koja je već pod velikim stresom
stalno morati ispunjavati očekivanja.
Anne.
Lijepo te opet vidjeti u javnosti.
Vojvoda od Norfolka. Moj ujak, nažalost.
Zatvorio je ženu u ormar i prodao sav nakit.
Mary.
Anne.
Možeš li pričekati?
Kako se možeš pojaviti ovakva?
Jako mi je žao.
Ja sam engleska kraljica,
a ti si se udala za nekog bezveznog vojnika i ostala trudna.
Žao mi je što si izgubila dijete, Anne.
Znaš li što će ljudi sad govoriti o meni?
-A da budeš sretna zbog mene? -Ljubomorna si na mene.
Nije me briga, Anne. Nikad Henrika nisam voljela.
Nikad me nije želio. Uskoro više neće željeti ni tebe.
Gubi se!
Gubi se i ne vraćaj se!
Reci mi da me želiš.
Što je bilo?
Henriče.
Prokleti Purkoy, zuri. Uvijek me promatra.
Prati mi svaki pokret, prokleti pas!
-O čemu govoriš? -Htio sam sina!
Sina!
Ne psa.
Htio sam sina.
Henriče.
Annein i Henrikov odnos temeljio se na tom obećanju.
Obećanju da ću mu Anne dati sina i nasljednika za kojim je žudio.
Razočarala ga je.
Težina ovog obećanja bila je golema
i pred Henrikom i kraljevstvom.
Dvor je stalno čekao da se Anne spotakne
i sad im je dala streljivo.
I tvojoj su ženi smiješne tvoje šale, Westone?
Želim nasmijati samo jednu ženu.
Westone.
Francis Weston bio je pripadnik Henrikova užeg kruga,
na Anneinoj krunidbi proglašen je vitezom.
Westona je Anne dobro poznavala.
Svima na dvoru je bilo jasno
da se dvije šogorice nisu podnosile.
Jane nije voljela Anne, njezin sve veći ego.
Nije voljela Anneinu moć.
Anne.
Purkoy je pronađen mrtav.
Što?
Pao je s prozora. Žao mi je.
P…
Van! Svi izlazite van!
Pao je s prozora?
Henriče, nema šanse da je ovo nesreća. Netko je to učinio namjerno.
Henrik joj je rekao da je pas uginuo.
Postojalo to malo stvorenje koje joj je bilo blisko…
koje je donosilo radost, i odjednom je oduzeto.
Je li to zbilja bila nesreća?
Kako se to dogodilo?
Žao mi je.
Mislim da se Anne počela osjećati iznimno ranjivom
i izoliranom.
Činilo se da joj sve za što se trudila
počinje izmicati iz ruku.
Bilo je ljudi na dvoru
koji su čekali trenutak kad će Anne oslabjeti.
Ako Anne ne bi rodila sina kojim će osigurati položaj,
znali su da mogu nastupiti
i da Henrika mogu okrenuti protiv nje.
Moja draga dvorska dama Jane Seymour.
Très pristojna. Très čedna.
Engleska je u krizi.
U našim redovima ima izdajnika i svakim ih je danom sve više.
Henrikove vjerske reforme zemlju su podijelile na dva dijela
i postojalo je veliko protivljenje činjenici
da je sada kralj, a ne papa, vrhovni poglavar Crkve.
To je zarazno. Kuga je među našim ljudima.
Baš kao i kuga,
smrt je neizbježna.
Uvijek je pravi zabavljač.
Hvala.
Otpust.
Zakon o veleizdaji iz 1534. bio je prekretnica u Henrikovoj vladavini.
Svoje podanike podjarmio je sebi,
govor protiv njega kažnjavao se smrću.
Što ti je?
Ovo je zabava, a govoriš o smrti i kugi. Što je tebi?
Imaš pravo. Ovo je zabava.
Barem jedno treba zabavljati goste.
Već si to sjajno obavio.
Je li moja dvorska dama dobar slušatelj?
Henriče, čekaj.
Idemo odavde.
Idemo nekamo, samo nas dvoje.
Smiješna si, Anne.
Ljudi poput Thomasa Cromwella počeli su shvaćati
da je Anne postala vrlo skupa investicija.
Do tog trenutka donijela je malen povrat.
Henrik se s razlogom zaljubio u mene.
Zbog mene je sve promijenio
i sve je riskirao zbog mene.
Toga dana sjetila sam se gladi.
I dalje sam bila djevojka koja je otišla u lov i vratila se s kraljem.
Ustanak plemića u Irskoj,
vrlo stvarna prijetnja španjolske i francuske invazije,
a katolička Europa više vas ne doživljava kao svoga.
Da. Povrh bezbrojnih pobuna,
propasti usjeva, gladi i izbijanja kuge,
suočeni smo s ratom s Europom.
Što je na jelovniku?
Samo problemi.
Završit ćemo poslije.
Cromwell je želio biti Henrikova desna ruka.
Glavni savjetnik.
Anne je htjela biti Henrikova desna ruka, glavna savjetnica.
Ne možete imati dva na istom dvoru.
Nije bilo mjesta za oboje.
Idemo u lov.
Kao nekad.
Imam puno posla, Anne.
Razmišljala sam o tome što smo još radili.
Anne.
Novac iz samostana
riješit će našu malu krizu s propasti usjeva i s gladi.
Što se tiče Europe,
možemo sklopiti maleni mirovni sporazum.
Sigurno.
Godina 1536. za Henrika je bila krizna.
Protiv njega su se dizale bune.
Propadali su usjevi. Izbili su ekonomski problemi.
Za njegove vladavine nije bilo turbulentnijeg vremena.
Henrikova prva žena, Katarina Aragonska, je umrla.
Oplakivali su je na dvoru i diljem kraljevstva.
Anne, pojavivši se u žutom, zacijelo je više no pokrenula tračeve.
Bila je to tipična Anne,
odvažna kao nitko,
nije previše razbijala glavu time što tko misli.
Moja najdublja sućut.
Neki tvrde
da je žuta u Španjolskoj bila boja žalovanja,
da je to bio znak poštovanja prema Katarini.
Ovdje se više radilo o slavlju.
Obilježavamo smrt udove princeze od Walesa, Katarine Aragonske.
Pripremamo njezin sprovod u katedrali u Peterboroughu,
ali pomolimo se za nju.
Mogu li gdje sjesti?
Trudna sam.
Njezina je suparnica bila mrtva, a Anne je bila trudna.
To je bio savršen scenarij
jer to je značilo da će to dijete
biti nesporan prijestolonasljednik,
budući da Katarina više nije smetala.
Možemo oprostiti Anne
što se osjećala pobjedonosno i radovala se u tom trenutku.
Upomoć!
Možda je nisi ugasila kako treba. I ja sam kao trudna bila zaboravna.
Znam kako ugasiti svijeću.
Podmetnut je namjerno. Netko me želi ubiti.
Zašto to misliš?
Prvo pismo ispunjeno mržnjom. Onda mi netko psa baci s prozora.
A sad ovo.
Kažu da nesreće dolaze po tri. Eto, obavila si svoje tri.
Dogodila se nesreća.
To je bilo 24. siječnja 1536.
Henrik je pao s konja prilikom viteške igre.
Henriče!
Molim te, nemoj umrijeti.
Znala sam da će se ovo dogoditi. Rekla sam mu da pazi.
Ozljede glave mogu biti smrtonosne.
Reci da će biti dobro, ujače.
Anne se bojala.
Njezin položaj posve je ovisio o Henriku.
Ako bi Henrik umro, sve bi joj se raspalo.
Bez obzira na to što je bila okrunjena engleskom kraljicom.
Bilo je čudo da je preživio,
a bio je bez svijesti dva sata kao posljedica pada.
Vjerojatno je moguće da je, kad je pao s konja toga dana,
ozlijedio moždanu koru.
Ozlijedio je mozak.
Henriče, kako se osjećaš?
Prije samo tjedan dana bio si blizu smrti.
Nosim tvoje dijete, a ti…
Trebala bi se koncentrirati na našu bebu, našeg sina.
-Ne brini se za to što radim ja. -Šališ se?!
Kamo si ti krenula?
Jesi li zaboravila da si moja dvorska dama, a ne njegova…
Gade prevarantski!
Ispalo je da je to bio pobačaj.
Izgubila je dijete.
Pogledali su fetus i vidjeli
da bi bio dječak.
Srce mi je bilo slomljeno.
I nisam oplakivala samo sina.
Oplakivala sam sve.
Sve što sam mislila da ćemo biti.
Znala sam da baš ne ide po planu.
Ali nisam očekivala da će dići ruke.
Dok je Anne ležala
oporavljajući se od traume,
Henrik ju je kratko posjetio
i rekao: „Vidim da mi Bog neće dati mušku djecu.“
To je zacijelo bio trenutak nastanka velikoga jaza među njih dvoje
dok ih je tuga obuzimala na posve različite načine.
„Koliko je žena koje su zbog grubosti svojih muževa
svoje umorne živote provele u okovima braka,
većoj patnji nego da su bile saracenske ropkinje?“
Zašto se sudbina žena veže za muškarce?
-Imamo tako malo izbora. -Istina.
O, Bože. Što je?
Opet je to učinio!
Još dugova.
Eto ga. O tome govorim.
Ozbiljno mislim, Anne.
Mislim da smo propali.
Trudna sam.
Opet.
Naravno da jesi.
Jadna ledi W s nesposobnim mužem i sedmero djece.
Pretpostavljam da trebaš još novca.
Ne. Nipošto.
Nemojmo opet isto.
Hajde.
Uzmi!
Trebam ovo.
Ali tebe sam trebala više.
Za Anne je bilo karakteristično da, kad je pod pritiskom,
gubi živce.
Mislili biste da bi se još više okruživala prijateljima.
No ona bi ih tjerala od sebe.
Anne je shvatila da je dvor poput uzavrelog lonca.
Bio je duboko podijeljen.
Neki su podržavali Anne.
Drugi su se okrenuli njezinoj suparnici Jane Seymour.
Čini se da ga seljanka Jane Seymour pali ovih dana.
Šteta što neće spavati s njim.
Ta mi kuja pokušava ukrasti krunu.
Pretjeruješ.
Zbog nje sam izgubila dijete.
Anne.
Kralj je smeten, ali ti si to ne možeš priuštiti.
Kako to misliš?
Cromwell.
Golem novac stiže od raspuštanja samostana.
-Dobro. To je bio plan. -Da.
Ali navodno si on puno trpa u džep.
-Lukava zmija. -Anne.
Kad se Henrik proglasio poglavarom nove Crkve,
zaplijenio je sve crkveno bogatstvo
i nigdje nije bilo većega bogatstva do samostana,
velikih simbola stare katoličke vjere.
Tvorac te brze velike vjerske promjene
bio je Thomas Cromwell, Henrikova desna ruka.
Što izvodiš?
Izvršavam kraljeve naredbe.
Taj je novac trebao činiti dobro, a ne financirati tvoje užitke.
-Mislio sam da smo prijatelji. -Kraljice nemaju prijatelje.
Imaju saveznike ili neprijatelje, a ja sam ti saveznik.
Ne bih voljela da se to promijeni.
Samo jedna moja riječ i Henrik će te zbog ovoga skratiti za glavu.
Kralj zna.
Nije li ti rekao?
Neće ti ovo proći.
Neću ti dopustiti.
Cromwell.
Spletkar i nitkov.
Pogrešno sam procijenila. Trebala sam to predvidjeti.
Uvijek je bio tamo,
uz Henrika, postavio se među nas,
muža mi je huškao protiv mene.
Morala sam urazumiti Henrika.
Elizabeta, dušo. Pozdravi tatu.
Dušo. Nisam znao da ćeš me posjetiti. Dođi.
Daj mi pusu.
Ne smiješ to dopustiti Cromwellu. Uzima tisuće.
Nemaš pravo baviti se državnim poslovima.
Nisam to trebao dopustiti. Dođi.
„Dopustiti“?
Bio bi izgubljen bez mene.
Stvorila si kaos.
Podijelila državu. Zbog tebe sam nikad slabiji.
-Engleska je trebala promjene. -Što ti znaš o tome?
Glava ti je puna krivovjernih gluposti.
Ti si Engleska. Mi smo Engleska.
Ne trebaš sina, Henriče.
Imaš našu kćer Elizabetu. Imaš svog nasljednika.
Ona je najbolje od nas.
Ne budi apsurdna. Samo muškarac može vladati Engleskom.
I trebam sina.
Odvedi dijete.
Budi dobra curica.
Mama te voli.
Možda bi, da si u mom krevetu,
umjesto da plaziš po Jane, ipak dobio sina.
Lakše je biti s Jane nego s tobom.
Tako si…
Ne prepoznajem te više.
-Jane zna tko je. -A ja ne znam?
Bog me kažnjava, Anne. Zbog tebe!
Zbog nas, onoga što smo učinili.
Približili smo ljude Bogu više nego ikad!
Dosta!
Nemaš mi pravo obećati nešto što nikad ne možeš dati.
Anne je godinama bila Henrikova opsesija,
ali nije mu dala sina za kojim je tako očajnički žudio,
a još je počeo i vjerovati da im je brak proklet.
Henrik je znao da gubi ljubav svoga naroda.
Bunio se protiv njegovih vjerskih reformi.
U njegovim je očima odgovorna samo jedna osoba.
Njegova vlastita žena, Anne.
U to je vrijeme Anne vodila neobičan razgovor
s kraljevim bliskim prijateljem, Sir Henryjem Norrisom.
Dolaziš li u subotu? Viteške igre i vino.
-Ne. Mrzim viteške igre. -Ali voliš vino.
Ne previše, Norrise.
Hajde, svi će biti ondje.
Pazit ću na tebe. Obećavam.
Mnoge će dame htjeti tvoju pozornost.
Ali moje srce pripada tebi, kraljice.
Norrise, ja sam udana žena.
Osim ako se nešto ne dogodi kralju.
Ovo bi me moglo stajati života.
Annein usputni komentar zapravo je bio po život opasan
jer u zakonu je bilo zapisano
da je čak i govor o kraljevoj smrti veleizdaja.
Visosti.
Anne je bila u neznanju.
Znala je da nije uspjela roditi sina, prijestolonasljednika,
ali pola toga nije znala.
Nije znala tko radi protiv nje.
Mislila je da su neki na njezinoj strani, ali nisu bili.
Sjedila je za šahovskom pločom i nije imala pojma tko je nasuprot.
PRVI SVIBNJA 1536.
-Što radiš ovdje? -Samo sam htjela pobjeći od svih.
Htjela sam te vidjeti prije sljedećeg nastupa.
Drago mi je što si došla.
Nadala sam se da ću vidjeti Henrika, ali…
zasad mu nema traga.
Riješit ćeš to.
Okrenuo je nebo i zemlju da budete skupa.
Da. Imaš pravo.
Anne.
Izgladi stvari s Cromwellom.
Henrik ga sluša.
Zapamti to.
Ti si Anne Boleyn.
Postigla si ono o čemu drugi samo sanjaju.
Mahnut ću ti s pobjedničkog postolja.
Boleyni pobjeđuju.
Sve je bilo daleko od dobroga i Anne je to znala.
Henrik ju je izbjegavao već danima. Znala je da je održan
hitan sastanak Kraljevskoga vijeća, u Greenwichu,
ali nije znala što se događa.
DRUGI SVIBNJA 1536.
Kralj vas optužuje za preljub.
Anne je uhitilo Kraljevsko vijeće.
Kad je stigla u Tower of London,
rekli su joj da neće biti u tamnici, nego u kraljičinim odajama.
Istim odajama u kojima je provela noć prije krunidbe.
Sjetila se te noći prije tog trijumfa.
Postala je engleska kraljica. Sad je bila zatvorenica.
Preljub.
To je apsurdno.
Volim Henrika.
Zna to. Svi to znaju.
Odakle te optužbe?
Nemam odgovore.
Moj je posao paziti vas dok ste ovdje u Toweru.
William Kingston bio je zapovjednik Towera.
U biti, Annein tamničar,
ali u Anneinim očima, bio je i osoba od povjerenja,
gotovo prijatelj.
U tom je trenutku bila silno izolirana pa mu je otvorila dušu.
Odmorite se.
Laku noć, Veličanstvo.
Laku noć, Kingstone.
Tišina!
Anne Boleyn.
Optuženi ste za preljub, incest i veleizdaju.
Okaljavši svoj brak s kraljem,
slijedili ste svoju tjelesnu požudu i u 20 različitih navrata
izdajnički stupili u spolne odnose
s kraljevim slugama,
Henryjem Norrisom…
Francisom Westonom,
Markom Smeatonom.
Također ste potaknuli vlastitoga brata Georgea Boleyna
da vas obeščasti.
Ovo je suludo.
I sa svojim ljubavnicima dogovarali ste kraljevu smrt,
za što je dokaz razgovor s Henryjem Norrisom od 29. travnja ove godine.
Osim ako se nešto ne dogodi kralju.
Anne Boleyn.
Kako se izjašnjavate na ove optužbe?
Nisam kriva.
To znate svi vi.
Hvala što ste podijelili misli.
Bilo je silno poučno.
Sir William Kingston služio je Henriku prije svega.
Njemu je bio odan.
I kao tamničaru kraljice Anne,
zadatak mu je bio špijunirati je,
zabilježiti bilo što što bi moglo pomoći na suđenju.
Anne je sigurno bila šokirana.
Od predmeta kraljevog obožavanja
postala je optuženica za veleizdaju.
Slučaj protiv Anne uglavnom je počivao na glasinama,
tračevima njezinih dvorskih dama koje su svjedočile o nevjeri.
Kad je Anne počela gubiti moć,
Jane i drugim ženama poput nje postalo je mnogo lakše
iznijeti svoje misli.
Ledi Worcester blatila ju je već neko vrijeme.
Cromwell je sve to bilježio.
Kanio je sve to iskoristiti protiv Anne.
Čuvaj leđa.
Istina nije bila važna. Važno je bilo samo ukloniti Anne s vlasti.
Cromwell je bio najpoznatiji odvjetnik u kraljevstvu.
Skupljao je dokaze.
Takav predmet danas bi na sudu pao.
Sve se temeljilo na nagađanjima i glasinama,
ali Cromwell je uspio od toga napraviti nešto zlokobno.
Anne Boleyn,
porota vas smatra…
krivom.
Osuđeni ste na smrt
na lomači ili odsijecanjem glave,
kako odredi kralj.
U posljednjim danima
Anne je posjetio njezin bivši kapelan
i nadbiskup kenterburijski, Thomas Cranmer.
Anne, ovo ti je prilika za slobodu.
Znala sam da Henrik to neće dopustiti.
Ako ovo potpišeš, vaš će brak biti poništen.
Poništen?
Bio joj je jedan od najvećih saveznika na dvoru,
ali sada su ga poslali da nagovori Anne da potpiše poništenje braka.
Na temelju čega?
Ne brini se za detalje.
Zna li Henrik za ovo?
Što bi to značilo za Elizabetu?
Bila bi proglašena kopiletom i ne bi bila prijestolonasljednica.
Anne,
potpišeš li ovo, izbjeći ćeš smrt i ostatak života provest ćeš u samostanu.
To ti je spas, Anne.
Molim te, prihvati ga.
Ovo je Cromwellovo maslo!
Moram razgovarati sa suprugom.
Norris, Brereton, Weston i Smeaton
proglašeni su krivima za preljub s tobom.
Sutra će ih pogubiti.
I tvog brata.
Georgea?
Dakle,
ako želiš izbjeći istu sudbinu…
Kralj vam daje milost.
Umjesto sjekire,
umrijet ćete od mača.
Možda je jedan od najokrutnijih elemenata Anneina pada
bilo obećanje oprosta u zamjenu za poništenje braka.
Obećanje koje je, naravno, prekršeno.
Postalo je jasno da je Henrik već naručio egzekutora
i prije početka suđenja.
On je odlučio da Anne mora otići
i sve je skovao on.
Želio je da je pogube da bi se oženio sa Jane Seymour.
Došla sam umrijeti.
Molim se da Bog spasi kralja
i da vlada vama u godinama koje dolaze.
Nikad nije postojao nježniji i dobrohotniji vladar.
Meni je…
uvijek bio dobar i brižan suprug.
Molite se za mene.
Anne je samo razmišljala o zaštiti kćeri
i kako zaštititi svoju obitelj, Boleyne.
Otac i majka su joj još bili živi. Imala je sestru i sestrinu djecu.
Obitelj Boleyn štitila je do posljednjeg trenutka.
To što se dogodilo bilo je potpuno bez presedana.
Engleska kraljica nikad prije nije bila pogubljena.
Henrik je Anne odbacio
jer mu nije rodila sina.
Jer na kraju nije bila onakva žena kakvu je želio.
Kako li je veličanstveno
što je njezina kći vladala nakon njega.
Postala je sve što je Anne željela postići.
Sve je to ispunila njezina malena kći.
Elizabeta I. postala je jedan od najmoćnijih monarha
koje je Engleska ikad imala,
a u njezinim očima vidimo Anne Boleyn.
KĆI ANNE BOLEYN, KRALJICA ELIZABETA I.,
VLADALA JE ENGLESKOM 44 GODINE NE UDAVŠI SE
PREKRŠILA JE SVA PRAVILA.
Prijevod titlova: Kristijan Nikolić